અમદાવાદ: આજે શરૂઆતે જ શેરબજારમાં જોરદાર વેચવાલી જોવા મળી હતી. વૈશ્વિક બજારના પ્રેશર વચ્ચે તથા વિદેશી ફંડના પ્રોફિટ બુકિંગના પગલે શેરબજારમાં ઘટાડો નોંધાતો જોવા મળ્યો હતો. આજે શરૂઆતે બીએસઇ સેન્સેક્સ ૨૦૦ પોઇન્ટના ઘટાડે ૩૧,૫૯૪, જ્યારે એનએસઇ નિફટી ૬૨ પોઇન્ટના ઘટાડે ૯૮૪૨ પોઇન્ટની સપાટીએ ખૂલી હતી. બેન્ક અને ઓટો શેરની આગેવાનીએ શેરબજારમાં ગાબડાં પડ્યાં હતાં. સ્મોલકેપ અને મિડકેપ સેક્ટરના શેર પણ પ્રેશરમાં જોવા મળ્યા હતા, જોકે ડિફેન્સિવ એફએમસીજી સેક્ટરના શેરમાં સુધારાની ચાલ જોવા મળી હતી.